# Дмитрий Бурдин

Дмитрий Иванович Бурдин (1914 елның 30 августы, Царицын, Саратов өлкәсе - 1978, Мәскәү ) - совет архитекторы, укытучы, РСФСР ның атказанган төзүчесе.

# Дмитрий Бурдин
## Биографиясе

Д. И. Бурдин Саратов губернасында Царицында туган. 1937 елда ул Мәскәү архитектура институтын (укытучылары Н. В. Марковников һәм В. Н. Владимирова), 1941 елда СССР Архитектура академиясенең аспирантурасын (укытучылары А. К. Буров, Г. П. Гольц, М. П. Парусников, А. В. Власов ) тәмамлый. Ул Б.Блохин белән зур блоклы торак төзелеше проблемасы өстендә эшләй. Магнитогорскның уң яр буе өлешен, Мәскәүдә Дегунино-Бескудниковоны планлаштыруда һәм төзееүдә катнашалар. Останкино телевизион манарасы проектларының баш авторларының берсе. Мәктәпкәчә учреждениеләр, больницалар һәм торак биналар өчен типлаштырылган проектлар эшләй. Ул Таиланд, Индонезия, Аргентина, Бразилия, Швейцария һәм Япониядәге халыкара күргәзмәләрдә СССР вәкиллекләрен һәм СССР павильоннарын төзи. Мәскәү архитектура институтында укыта. 1963 - 1976 елларда ул Мәскәүнең баш архитекторы урынбасары булып эшли. Кызыл Байрак Хезмәт ордены, «Хөрмәт Билгесе» ордены, медальләр белән бүләкләнә. 1978 елда Мәскәүдә үлә. Аны Яңа Донская зиратында җирләйләр.

# Дмитрий Бурдин
## Проектлары һәм биналары

- Мәскәүдә Төзүчеләр урамында "Кызыл йортлар" , 1954. Автордашлары: М. Лисициан, Ю. Уманская, А. Русанова, А. Мильчук.
- Магнитогорскида (Ленин районы) торак квартал, 1948-1952. Автордашлары: Л. Бумажный, Ершов.
- Мәскәүдәге Ленин проспектында -№ 70-72 торак биналары, 1958. Автордашлары: М. Лисициан, Ю. Уманская, В. Поздняков.
- Мәскәүдә Дегунино-Бескудниковны планлаштыру һәм төзү проекты, 1964. Автордашлары: Б. Шишкин, В. Тальковский, В. Гейне, К. Минаева, Н. Дьяченко, М. Савченко, Ю. Гайчаров, А. Громов.
- СССР ның БМО дагы Женевада вәкиллеге, 1963. Автордашы: В. Климов.
- Мәскәүдә Ленинград проспектындагы Аэровокзал һәм кунакханәләр, 1964. Автордашлары: Л. Баталов, В. Климов, Ю. Рабаев, В. Яковлев, Г. Елькин.
- Мәскәүдәге Кремль стенасында Билгесез Солдат кабере, 1967. Автордашлары: В. Климов, Ю. Рабаев.
- Останкино телевизион манарасы, 1967. Авторлдашары: Л. Баталов, М. Шкуд, Л. Щипакин.
- Бразилиядәге СССР илчелеге. Автордашлары: М. Посохин, В. Климов.
- Мәскәүнең Житная урамындагы -12-16 номерлы административ биналар комплексы. Автордашлары: В. Бельская, Ю. Рабаев, В. Яковлев.
- СССР ның Япониядәге илчелеге. Автордашлары: В. Климов, М. Арутчьян.
- Б. Якиманка урамындагы «Президент-Отель» кунакханәсе, 1980. Автордашлары: В. Тальковский, И. Дьяченко, Д. Бархин һәм башкалар.
- "Измаилово" кунакханә комплексы, 1980. Автордашы: Ю. Рабаев.
- Мәскәүдәге Новокировский проспектындагы банк биналары комплексы, проектлау 1974-1978, төзелеш 1979-1986. Автордашлары: В. Нестеров, В. Тальковский, И. Дьяченко һәм башкалар.
* Останкино телевизион манарасының вертикаль панорамасы
* Мәскәүдә Төзүчеләр урамындагы "Кызыл йортлар"
* Мәскәүнең Житная урамындагы административ биналар комплексыМәскәүнең Житная урамындагы административ биналар комплексы
* Мәскәүнең Маша Поряева урамындагы банк биналары комплексы
* Токиодагы СССР илчелеге

# Дмитрий Бурдин
## Бүләкләре

- Останкино телебашнясы проекты өчен Ленин премиясе, 1970.
- Мәскәүдәге Измаилово кунакханә комплексы архитектурасы өчен СССР дәүләт премиясе, 1982 (үлгәннән соң)